“หุ้นเอเชีย” เปิดผันผวน นักลงทุนจับตาข้อมูลเศรษฐกิจจีน
“ตลาดหุ้นเอเชีย” เปิดผันผวน นักลงทุนจับตาข้อมูลเศรษฐกิจจีน โดยเฉพาะตัวเลข GDP ไตรมาสแรก และการผลิตภาคอุตสาหกรรมเดือนมี.ค., ยอดค้าปลีกเดือนมี.ค., อัตราว่างงานเดือนมี.ค. และการลงทุนในสินทรัพย์ถาวรเดือนมี.ค. 
“ตลาดหุ้นเอเชีย” เปิดผันผวน นักลงทุนจับตาข้อมูลเศรษฐกิจจีน โดยเฉพาะตัวเลข GDP ไตรมาสแรก และการผลิตภาคอุตสาหกรรมเดือนมี.ค., ยอดค้าปลีกเดือนมี.ค., อัตราว่างงานเดือนมี.ค.
18 เม.ย. 2566

ผู้สื่อข่าวรายงานว่า ตลาดหุ้นเอเชียเปิดลบและบวกในวันนี้ ขณะที่กลุ่มบริษัทจดทะเบียนในสหรัฐยังคงรายงานผลประกอบการอย่างต่อเนื่อง และนักลงทุนรอข้อมูลเศรษฐกิจจากจีน โดยข้อมูลที่ได้รับการจับตามากที่สุดคือตัวเลขผลิตภัณฑ์มวลรวมภายในประเทศ (GDP) ไตรมาส 1/2566 ของจีน
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 28,567.54 จุด เพิ่มขึ้น 52.76 จุด หรือ +0.19%, ดัชนี HSI ตลาดหุ้นฮ่องกงเปิดวันนี้ที่ 20,643.41 จุด ลดลง 139.04 จุด หรือ -0.67% และดัชนี SSE Composite ตลาดหุ้นจีนเปิดวันนี้ที่ 3,379.23 จุด ลดลง 6.38 จุด หรือ -0.19%
ด้านจีนจะเปิดเผยข้อมูลเศรษฐกิจหลายตัวในวันนี้ได้แก่ ผลิตภัณฑ์มวลรวมภายในประเทศ (GDP) ไตรมาส 1/2566, การผลิตภาคอุตสาหกรรมเดือนมี.ค., ยอดค้าปลีกเดือนมี.ค., อัตราว่างงานเดือนมี.ค. และการลงทุนในสินทรัพย์ถาวรเดือนมี.ค.
ส่วนดัชนีหลักทั้ง 3 ของตลาดหุ้นสหรัฐปรับตัวขึ้นในวันจันทร์ (17 เม.ย.66) ขณะที่นักลงทุนจับตาผลประกอบการบริษัทจดทะเบียนครั้งล่าสุดในสหรัฐ เพื่อประเมินความเข้มแข็งของบริษัทในสหรัฐ
โดยดัชนี S&amp;P500 ปรับตัวขึ้น 0.33% ดัชนีเฉลี่ยอุตสาหกรรมดาวโจนส์ปรับตัวขึ้น 0.3% และดัชนี Nasdaq Composite ปรับตัวขึ้น 0.28%